paragraph_text: Kodama (japanski: "Duh stabla" ili "Jeka") peti je studijski album francuskog shoegaze sastava Alcest. Album je 30. rujna 2016. godine objavila diskografska kuća Prophecy Productions. Konceptualni je album o "suočenju svijeta prirode i svijeta čovjeka", a koncept je nadahnuo film Princeza Mononoke Hayaoa Mijazakija. Budući da je Neige smatrao da "je trebao posegnuti za nečim snažnim, mračnijim, pa k tome i intimnijim", s glazbenog gledišta album označava povratak blackgazeu kojim se grupa bavila na početku karijere. Kodama je prvi Alcestov album na kojem je Indria Saray svirao bas-gitaru, iako je već nekoliko godina bio koncertni član skupine.